SAT รายได้ขาย-บริการพุ่ง หนุนกำไรปี 64 โตเท่าตัว ใจดีปันผล 1.10 บ. XD 7 มี.ค.นี้
SAT รายได้ขาย-บริการพุ่ง 45% หนุนกำไรปี 64 โตเท่าตัว แตะ 952.65 ลบ. จากปีก่อนกำไร 371.20 ลบ. ใจดีปันผล 1.10 บ. ขึ้นเครื่องหมาย XD วันที่ 7 มี.ค.65 กำหนดจ่าย 6 พ.ค.65
SAT รายได้ขาย-บริการพุ่ง 45% หนุนกำไรปี 64 โตเท่าตัว แตะ 952.65 ลบ.  ใจดีปันผล 1.10 บ. ขึ้นเครื่องหมาย XD 7 มี.ค.65 จ่าย 6 พ.ค.65
22 ก.พ. 2565

บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 กำไรเพิ่มขึ้น เนื่องจากบริษัทฯ มีรายได้รวมเท่ากับ 8,727 ล้านบาท เพิ่มขึ้น 2,700 ล้านบาท หรือคิดเป็นร้อยละ 45 จากปี 2563 ที่มีรายได้รวม 6,027 ล้านบาท โดยรายได้จากการขายสินค้าและบริการเพิ่มขึ้น หลังมียอดขายเพิ่มขึ้น เนื่องจากอุตสาหกรรมเครื่องจักรกลการเกษตรมีปริมาณการผลิตเพิ่มขึ้น อุตสาหกรรมรถยนต์มีปริมาณการผลิตเพิ่มขึ้น รวมถึงมียอดขายเพิ่มขึ้นจากคำสั่งซื้อใหม่
นอกจากนั้นบริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตรา 1.10 บาท/หุ้น กำหนดขึ้นเครื่องหมาย XD วันที่ 7 มี.ค.2565 และกำหนดจ่ายเงินปันผล 6 พ.ค.2565